open-index/open-wikipedia-markdown huggingface dataset:
முனைவர் இராம் மனோகர் லோகியா மருத்துவ அறிவியல் நிறுவனம்

**முனைவர் இராம் மனோகர் லோகியா மருத்துவ அறிவியல் நிறுவனம்** (*Dr. Ram Manohar Lohia Institute of Medical Sciences*), இந்தியாவின் உத்தரப் பிரதேசத்தின் லக்னோவில் அமைந்துள்ள மாநில சட்டமன்றச் சட்டத்தின் கீழ் உள்ள ஒரு மருத்துவ நிறுவனம் ஆகும். இந்நிறுவனம் இளநிலை மருத்துவம் மற்றும் இளநிலை அறுவையியல், மருந்திய மருத்துவம், குழந்தை மருத்துவத்தில் முதுநிலை, முதுநிலை மருத்துவன் மற்றும் முனைவர் பட்ட படிப்பினை வழங்குகிறது. இந்நிறுவனம் 2006-ல் நிறுவப்பட்டது. 2018 வரை கிங் ஜார்ஜ் மருத்துவ பல்கலைக்கழகத்துடன் இணைக்கப்பட்டது. 12 செப்டம்பர் 2018 அன்று, பட்டம் வழங்கும் நிலை மற்றும் சலுகைகளுடன் மாநில சட்டமன்றச் சட்டத்தின் கீழ் செயல்படும் ஒரு நிறுவனமாக அறிவிக்கப்பட்டது.

## வரலாறு

### நிறுவியது
உத்தரப் பிரதேச அரசாங்கத்தின் தன்னாட்சி நிறுவனமாக இது லக்னோவில் உள்ள சஞ்சய் காந்தி முதுகலை மருத்துவ அறிவியல் கழகத்தின் கீழ் நிறுவப்பட்டது. 2006-ல் தன்னாட்சி தகுதியினைப் பெற்றது.

### பட்டப் படிப்புகள்
2006-ல் நிறுவப்பட்ட பிறகு, 2012-ல் முதுநிலை மற்றும் உயர் பட்டப் படிப்புகளைத் தொடங்க இந்திய மருத்துவக் கழக ஒப்புதல் பெற்றது. 2017ஆம் ஆண்டில் இளநிலை மருத்துவ பட்டப்படிப்பை நடத்துவதற்கு இந்திய மருத்துவக் கழக ஒப்புதலைப் பெற்றது. இது கிங் ஜார்ஜ் மருத்துவப் பல்கலைக்கழகத்தின் இணைந்த கல்லூரியாகத் தொடங்கப்பட்டது.

### மாநில சட்டமன்ற சட்டத்தின் கீழ் நிறுவனம் மூலம் பல்கலைக்கழக தகுதி
2015ஆம் ஆண்டில், உத்திரப் பிரதேச அரசு, சட்டமன்றத்தில் முனைவர் இராம் மனோகர் லோகியாமருத்துவ அறிவியல் நிறுவனச் சட்டம் 2015ஐ இயற்றுவதன் மூலம் மாநில சட்டமன்றச் சட்டத்தின் கீழ் ஒரு நிறுவனமாக மேம்படுத்தத் தொடங்கியது. ஆனால் முனைவர் இராம் மனோகர் லோகியா மருத்துவ அறிவியல் நிறுவனம் சட்டம் 2015க்கு உத்தரப் பிரதேச ஆளுநரிடம் ஒப்புதல் பெறாததால், 2018-ல் அமைச்சரவை ஆளுநர் அளித்த பரிந்துரைகளை உள்ளடக்கி மீண்டும் ஒரு திருத்தச் சட்டத்தைத் தயாரித்து செயல்முறையைத் தொடங்கியது. இந்தச் சட்டம் 12 செப்டம்பர் 2018 அன்று அறிவிக்கப்பட்டது.

## படிப்புகள்
தற்போது இளநிலை மருத்துவம் மற்றும் இளநிலை அறுவையியல், குறுகிய கால மாணவர் பயிற்சி, இளம் அறிவியல், முது அறிவியல் மாணவர்களுக்கான தொழில்நுட்ப & திட்டப்பணி, முனைவர் பட்ட திட்டம், மருத்துவ மாணவர்களுக்கான வேலைவாய்ப்பு மற்றும் முதுநிலைப் பட்டப் படிப்புகளை வழங்குகிறது.

## இடம்
லக்னோவின் கோமதி நகர்ப் பகுதியில் உள்ள விபூதி காண்டில் இந்த நிறுவனம் அமைந்துள்ளது.

## துறைகள்

* மயக்கவியல்
* இதயவியல்
* இரைப்பை அறுவை சிகிச்சை
* குடல் மருத்துவம்
* நுண்ணுயிரியல்
* சிறுநீரகவியல்
* நரம்பியல்
* நரம்பியல் அறுவை சிகிச்சை
* அணு மருத்துவம்
* நோயியல்
* கதிரியக்க நோய் கண்டறிதல்
* கதிர்வீச்சு புற்றுநோயியல்
* அறுவைசிகிச்சை புற்றுநோயியல்
* சிறுநீரகவியல்
* மருத்துவ புற்றுநோயியல்
* இருதய மற்றும் மார்பக அறுவை சிகிச்சை
* அவசர மருத்துவம்
* உடல் மருத்துவம் & மறுவாழ்வு
* குழந்தை அறுவை சிகிச்சை

## மேற்கோள்கள்

## வெளி இணைப்புகள்
* 

பகுப்பு:உத்தரப் பிரதேச மருத்துவக் கல்லூரிகள்
அதிதி ஷங்கர்

**அதிதி ஷங்கர்** (*Aditi Shankar*) ஓர் இந்தியத் திரைப்பட நடிகை மற்றும் பின்னணிப் பாடகி ஆவார்.தமிழ்த் திரைப்படங்களில் நடிக்கிறார். *[[விருமன்]]* (2022) திரைப்படத்தில் நடிகையாக அறிமுகமானார்.

## ஆரம்ப கால வாழ்க்கை
அதிதி இந்தியாவில் தமிழ்நாட்டின் சென்னையில் பிறந்தார். இவர் இந்திய திரைப்பட இயக்குநர் மற்றும் தயாரிப்பாளர் ஷங்கரின் மகள் ஆவார். இவருக்கு ஐஸ்வர்யா ஷங்கர் என்ற அக்காவும், அர்ஜித் ஷங்கர் என்ற தம்பியும் உள்ளனர். அதிதி ஸ்ரீ ராமச்சந்திரா பல்கலைக்கழகத்தில் மருத்துவப் பட்டப்படிப்பை முடித்தார். பட்டம் பெற்ற பிறகு, தனது நீண்ட கால நடிப்பு ஆர்வத்தைப் பற்றி பெற்றோரிடம் தெரிவித்து,*[[விருமன்]]* படத்தில் அறிமுகமானார்.

## தொழில்
தெலுங்கில் *கானி* படத்தின் "ரோமியோ ஜூலியட்" பாடலுக்காக அதிதி பின்னணிப் பாடகியாக அறிமுகமானார்.

2021 இல், திரைப்பட இயக்குநர் எம். முத்தையா அவரை அணுகி *[[விருமன்]]*  என்ற மசாலா படத்தில் கதாநாயகியாக நடிக்க கேட்டுக்கொண்டார். இப்படத்தில் மதுர வீரன் என்ற பாடலை பாடியுள்ளார்.

2022 இன் நடுப்பகுதியில், மடோனா அசுவின் இயக்கத்தில், சிவகார்த்திகேயனுடன் சேர்ந்து *மாவீரன்* என்னும் படத்தில் நடிக்கத் துவங்கினார். அப்படம் சூலை 2023 இல் வெளியானது. அப்படத்தில் *வண்ணாரப்பேட்டையில ஒரு வவ்வாலு* என்னும் பாடலையும் பாடினார்.

விஷ்ணுவர்த்தன் இயக்கத்தில் அதர்வாவின் தம்பியான ஆகாஷ் முரளிக்கு இணையாக நேசிப்பாயா படத்தில் நடித்தார்.

## மேற்கோள்கள்

பகுப்பு:தெலுங்குத் திரைப்படப் பின்னணிப் பாடகர்கள்
பகுப்பு:சென்னை நடிகைகள்
பகுப்பு:தமிழ்த் திரைப்பட நடிகைகள்
பகுப்பு:வாழும் மக்கள்
இலட்சுமி நகர்

**இலட்சுமி நகர்** () என்பது இந்திய தீபகற்பத்தின் தமிழ்நாடு மாநிலத்தில் ஈரோடு மாவட்டத்தின் பவானி பகுதிக்கு அருகிலுள்ள ஒரு புறநகர்ப் பகுதியாகும்.

கடல் மட்டத்திலிருந்து சுமார் 217 மீட்டர் உயரத்தில் அமைந்துள்ள இலட்சுமி நகர் பகுதியின் புவியியல் ஆள்கூறுகள்,  ஆகும். ஈரோடு, பவானி, காளிங்கராயன்பாளையம், எலவமலை, கருந்தேவன்பாளையம், கரை எல்லப்பாளையம், ஊராட்சிக்கோட்டை, நசியனூர் மற்றும் சித்தோடு ஆகியவை இலட்சுமி நகர் பகுதிக்கு அருகிலுள்ள சில முக்கியமான புறநகர்ப் பகுதிகளாகும்.
## மேற்கோள்கள்

## வெளி இணைப்புகள்
* GeoHack - இலட்சுமி நகர்

பகுப்பு:ஈரோடு
பகதூர் சிங் சாகூ

**பகதூர் சிங் சாகூ** (*Bahadur Singh Sagoo*) இந்தியாவைச் சேர்ந்த குண்டு எறிதல் விளையாட்டு வீரராவார். 2000 கோடைகால ஒலிம்பிக் போட்டிகள் மற்றும் 2004 கோடைகால ஒலிம்பிக் போட்டிகளில் போட்டியிட்டார். இந்திய அரசாங்கம் இவருக்கு பத்மசிறீ விருதை வழங்கிச் சிறப்பித்தது. 2002 ஆம் ஆண்டு நடைபெற்ற ஆசிய விளையாட்டுப் போட்டிகளில் குண்டு எறிதல் விளையாட்டில் இவர் தங்கப் பதக்கம் வென்றார். 
## மேற்கோள்கள்

பகுப்பு:பத்மசிறீ விருது பெற்ற விளையாட்டுத்துறையினர்
பகுப்பு:இந்திய விளையாட்டு வீரர்கள்
பகுப்பு:1973 பிறப்புகள்
பகுப்பு:வாழும் மக்கள்
பகுப்பு:ஒலிம்பிக் போட்டியாளர்கள்
பகுப்பு:ஆசிய விளையாட்டுப் போட்டிகளில் இந்தியாவிற்காக தங்கம் வென்றவர்கள்
வருண் அகுசா

**வருண் அகுசா** (*Varun Ahuja*) ஒரு இந்திய இசையமைப்பாளர், பாடகர்-பாடலாசிரியர் மற்றும் பல இசைக்கருவி வாசிக்கும் கலைஞர் ஆவார். மாற்று ராக் ஆக்ட் சயனைடு கருவியின் ஒருங்கிணைந்த பகுதியாக இருந்த பிறகு,  "***ஆன்கோன் மே தேரா கீ செக்ரா***" மற்றும் "***யே கவா கெக்தி கை க்யா***" போன்ற வெற்றிகளுக்காக 1990 ஆம் ஆண்டுகளின் இந்தி-பாப் குழுவான ஆர்யன்சுடன் சுற்றுப்பயணம் செய்தார். வருண் மிகவும் செல்வாக்கு மிக்க சில கலைஞர்களுடன் ஒத்துழைத்து மேடையைப் பகிர்ந்துள்ளார். கடந்த பதினாறு ஆண்டுகளில் இரண்டாயிரத்துக்கும் மேற்பட்ட நிகழ்ச்சிகளில் நடித்துள்ளார்.

2018 ஆம் ஆண்டில், லக்கி அலி இடம்பெறும் "***அல்விடா***" மற்றும் சிபானி காசியப் நடித்த டூயட் "***பச்கே து சல்னா***" ஆகியவற்றை வெளியிட்டார்.

## மேற்கோள்கள்


பகுப்பு:வாழும் மக்கள்
பகுப்பு:இசையமைப்பாளர்கள்
கசரா

**கசரா** (*Kasara*) என்பது இந்திய நாட்டின் மகாராட்டிரா மாநிலத்தில் தானே மாவட்டத்தில் உள்ள ஒரு மக்கள் தொகை கணக்கெடுப்பு நகரமாகும் . இந்த நகரம் பரபரப்பான மும்பை - நாசிக் பாதையில் உள்ளது. மும்பைக்கு செல்லும் நான்கு முக்கிய வழித்தடங்களில் இந்நகரமும் ஒன்றாகும். மும்பை புறநகர் இரயில்வேயில் ஒரு இரயில் நிலையம் மூலம் கசரா சேவை செய்யப்படுகிறது. மேலும் இது மத்தியப் பாதையின் வடகிழக்குப் பகுதியில் உள்ள இறுதி நிறுத்தம் மற்றும் முக்கியமான ரயில் நிலையமாகும். கசரா லோக்கல் என்பதன் சுருக்கம் "என்" என்பது வடக்குப் பக்க தற்காலிக கடைசி இரயில் நிலையம் என்று அமைக்கப்பட்டுள்ளது. வளைந்து செல்லும் கசரா காட் பாசுக்கு இந்த நகரம் பெயர் பெற்றது. 

## மக்கள்தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின்படி,  கசாராவில் 15,611 மக்கள் உள்ளனர். மக்கள் தொகையில் ஆண்கள் 51% மற்றும் பெண்கள் 49% ஆகும். சராசரி கல்வியறிவு 63% உள்ளது. இது தேசிய சராசரியான 76.5% ஐ விடக் குறைவு ஆகும். ஆண்களின் கல்வியறிவு 73%, பெண்களின் கல்வியறிவு 52% ஆகும். கசாராவில், 15% மக்கள் 6 வயதுக்குட்பட்டவர்கள்.

## மேற்கோள்கள்

பகுப்பு:மகாராட்டிரம்
பகுப்பு:மக்கள்தொகை
தேசியப் புலிகள் பாதுகாப்பு ஆணையம்

**தேசியப் புலிகள் பாதுகாப்பு ஆணையம்** (**NTCA**) புலி பணிக்குழுவின் பரிந்துரையைத் தொடர்ந்து திசம்பர் 2005 இல் நிறுவப்பட்டது,   புலித் திட்டம் , இந்தியாவின் பல  புலி இருப்புக்கள்மேலாண்மையை மறுசீரமைக்க இதை இந்திய முதன்மை அமைச்சர் நிறுவினார்.

## மேற்கோள்கள்

## வெளி இணைப்புகள்
* https://ntca.gov.in
* http://www.tigerreservepilibhit.com
* http://www.indiaenvironmentportal.org.in/content/national-tiger-conservation-authority 

பகுப்பு:இந்திய அரசு அமைப்புகள்
நிர்மல் உதாசு

**நிர்மல் உதாசு** ஒரு கசல் பாடகர் ஆவார். உதாசு சகோதரர்களின் இரண்டாவது சகோதரர் ஆவார். மற்றவர்கள் மன்கர் உதாசு மற்றும் பங்கசு உதாசு ஆவர். இந்திய நாட்டின் குசராத்து மாநிலத்தின் எளிய பின்னணியில் இருந்து வந்தவர்கள் ஆவர். நிர்மல் 1944 ஆம் ஆண்டு நவம்பர் மாதம் 5 ஆம் தேதியன்று செத்பூரில் கேசுபாய் உதாசு மற்றும் சிதுபன் உதாசு ஆகியோருக்கு மகனாகப் பிறந்தார்.

## மேற்கோள்கள்

பகுப்பு:வாழும் மக்கள்
பகுப்பு:1944 பிறப்புகள்
பகுப்பு:பாடகர்கள்
தன்மாத்திரைகள்

**தன்மாத்திரைகள்** அல்லது **தத்துவங்கள்**, உலகின் தோற்றம், பிரபஞ்சத்தின் அமைப்பு என்பவற்றை விளக்கும் உபநிடதம் மற்றும் சாங்கியத்தின் எண்ணக்கருக்களில் ஒன்று ஆகும்.  சீவராசிகள் மற்றும் பிரபஞ்சத்தை ஆக்கும் மூலப்பொருட்களைத் தத்துவங்கள் எனப்படுகிறது. இந்த தன்மாத்திரைகள் சாங்கியத்தில் பிரகிருதி, புருச தத்துவம், மஹத் உள்ளிட்ட 25 தன்மாத்திரைகள் என்றும், வேதாந்தத்தில் தன்மாத்திரைகள் எண்ணிக்கை 26 என்றும் கூறுகிறது.உபநிடதம் கூறும் பிரம்மம் அல்லது ஆத்மா மற்றும் மாயை எனப்படும் சீவராசிகள் மற்றும் பிரபஞ்சம் அல்லது சாங்கியம் கூறும் புருடன் மற்றும் பிரகிருதி எனப்படும் இரண்டு தத்துவங்களுடன்  5 ஐம்பூதங்கள், 5 ஞானேந்திரியங்கள், 5 கர்மேந்திரியங்கள்,  மூவுடல்கள், முக்குணங்கள் மற்றும் மனம், புத்தி, சித்தம், அகங்காரம் ஆகிய 4 அந்தக்கரணங்களையும், சுவை, ஒளி, ஊறு (தொடுகை), ஓசை, நாற்றம் (மணம்) ஆகியவையும் சேர்த்து 33 தன்மாத்திரைகள் என அழைப்பர்.

## தன்மாத்திரைகள்
உபநிடதங்களில் பிரம்மம் அல்லது ஆத்மா மற்றும் மாயை எனப்படுவதை, சாங்கியத்தில் புருச தத்துவம், பிரகிருதி மற்றும் மஹத் எனப்படுகிறது.  
## பிற தன்மாத்திரைகள்
### 5 [[ஐம்பூதங்கள்]]
* நிலம்
* காற்று
* நீர்
* தீ
* ஆகாயம்
சீவராசிகள் மற்றும் பிரபஞ்சம் ஐம்பூதங்களால் ஆனது.
### 5 [[கர்மேந்திரியங்கள்]]
* பற்றுதல் (கை)
* பதித்தல் (கால்)
* படைத்தல்  (பாலுறுப்பு)
* பலுக்கல் (வாக்கு)
* கழித்தல் (பாயு)

### 5 [[ஞானேந்திரியங்கள்]]
*மெய்
*வாய்
*கண்
*மூக்கு
*செவி
### 3 [[மூவுடல் தத்துவம்|மூவுடல்கள்]]
* காரண உடல்
* சூக்கும உடல்
* தூல உடல்
### 3 [[முக்குணங்கள்]]
* சாத்விக குணம்
* இராஜச குணம்
* தாமச குணம்
### 5 தன்மாத்திரைகள்
* சுவை
* நாற்றம் (மணம்)
* ஒளி
* ஊறு (தொடுகை)
* ஓசை
### 4 [[அந்தக்கரணம்|அந்தக்கரணங்கள்]]
* மனம்
* புத்தி
* சித்தம்
* அகங்காரம்
## இதனையும் காண்க
* பஞ்சீகரணம்
* பஞ்ச பிராணன்
## மேற்கோள்கள்

பகுப்பு:இந்து மெய்யியல் கருத்துருக்கள்
பகுப்பு:இந்திய மெய்யியல்
மஹத்

சாங்கியம் கூறும் 25 தன்மாத்திரைகளில் **மஹத்** எனும் தன்மாத்திரை, பிரகிருதியிலிருந்து முதலில் வெளிப்படுவதாகும். இதன் பொருள் *பெரியது*. உயிரினங்களில் மஹத் அறிவாகத் (புத்தி) திகழ்கிறது.  இதனை *பேருணர்வு* என்பர். பிரகிருதியை புருடனுடன் தொடர்புறுத்துவது மஹத் ஆகும். மஹத்திலிருந்து ஞானேந்திரியங்கள் மற்றும் அந்தக்கரணம் தோன்றுகிறது. அறிவு, ஆற்றல், உறுதி போன்ற பண்புகள் மஹத்தின் தன்மை ஆகும். மகிழ்ச்சி, வேதனை, மயக்கம் (மாயை) ஆகியவை மஹத் எனப்படும் புத்தியோடு தொடர்புடைவை. இவை முறையே ஒளியூட்டுதல், செயல்பட வைத்தல், தடுத்தல் ஆகிய நோக்கங்களுக்காக உள்ளது. இதன் அடிப்படையில் உயிரினங்களில் முக்குணங்கள் தோன்றுகிறது. தாமச குணம் அறியாமையைத் தருகிறது.  முக்குணங்களில் சாத்விக குணம் புருச தத்துவம்|புருடனை]] முக்தி மார்க்கத்தில் வழிநடத்துகிறது. தாமச குணம் அறியாமையைத் தருகிறது. இராஜச குணம்  இவை இரண்டின் மேலீட்டால் செயல்படுகிறது.
## இதனையும் காண்க
* சாங்கியம்
* தன்மாத்திரைகள்
## மேற்கோள்கள்

பகுப்பு:சாங்கியம்
பகுப்பு:இந்திய மெய்யியல்
இராணிப்பூர் கானுயிர் புகலிடம்

**ராணிப்பூர் வனவிலங்கு சரணாலயம்**, 1977 இல் நிறுவப்பட்டது, உத்தரபிரதேசத்தின் சித்திரக்கூட மாவட்டத்தில் அமைந்துள்ளது. இது 230 கிமீ 2 பரப்பளவுக்கு மேல் பரவியுள்ளது.  இது பலதரப்பட்ட கானக விலங்குகளுக்குப் பெயர் பெற்றது, ஆனால் கடினமான அணுகல் காரணமாக சுற்றுலாப் பயணிகள் அடிக்கடி வருவதில்லை. இது 2022  இல் புலிகள் காப்பகமாக மாறியது. https://ntca.gov.in/assets/uploads/notification/tigerreserve/Ranipur_TR_notification.pdf  புந்தேல்கண்ட் பகுதியில் உள்ள முதல் புலிகள் காப்பகமும் இதுதான். 

புகலிடத்திற்குள் புலிகள் இல்லை என்றாலும், அருகிலிருந்த புலிகள் பன்னா புலிக் காப்பகத்தில் இருந்து புலிகள்  பெரும்பாலும் இந்த வட்டாரத்திற்கு வருகை தருகின்றன.

## ஈர்ப்புகள்
இது புலிகள், சிறுத்தைகள், சோம்பல் கரடிகள், சாம்பார், கருப்பட்டி, மான், ஸ்பர் கோழி, காட்டுக் கோழி, வண்ண வண்ண பார்ட்ரிட்ஜ்கள்,மரங்கொத்திகள்,குருவி, மீன்பிடி பூனைகள்,  சின்கராசு உள்ளிட்ட பலவகை விலங்குகள்,  பறவைகளின் இயற்கை வாழ்விடமாகும்.

## மேற்கோள்கள்

## வெளி இணைப்புகள்

* http://www.indiatourismonline.com/uttarpradesh-wildlife-ranipursanctuary.htm
* http://www.india9.com/i9show/Ranipur-Wildlife-Sanctuary-38331.htm
பகுப்பு:பாந்தா மாவட்டம்
பகுப்பு:இந்தியாவிலுள்ள புலிகள் காப்பகங்கள்
பகுப்பு:உத்தரப் பிரதேச வனவிலங்கு காப்பகங்கள்
சயாத்ரி புலிகள் காப்பகம்

**சயாத்ரி புலிகள் காப்பகம்** (Sahyadri Tiger Reserve) என்பது 2008 ஆம் ஆண்டில் இந்திய அரசால் உருவாக்கப்பட்ட மகாராட்டிர மாநிலத்தில் உள்ள ஒரு காப்பகமாகும். மகாராட்டிரத்தின் மேற்குத் தொடர்ச்சி மலையின் சஹ்யாத்ரி மலைத்தொடர்களில் அமைந்துள்ள இது வடமேற்குத் தொடர்ச்சி மலை ஈரமான இலையுதிர் காடுகள் , வடமேற்கு தொடர்ச்சி மலை மலை மழைக்காடுகளின் சுற்றுச்சூழல் பகுதிகளின் ஒரு பகுதியாகும். இந்த மலைத்தொடர்கள் மகாராஷ்டிரா - கர்நாடகா-  கோவா இடையே ஒரு பொதுவான எல்லையை உருவாக்குகின்றன , மேலும் வளமான பசுமையான/ அரை பசுமையான,  ஈரமான இலையுதிர் காடுகளை உருவாக்குகின்றன. இப்பகுதி  நான்கு மாவட்டங்களில் பரவியுள்ளது. மேலும், சதாரா (மஹாபலேசுவர் மேதா சதாரா, பதான் வட்டங்கள் சாங்லி (சிராலா வட்டங்கள் கோலாப்பூர் (சௌவாடி வட்டங்கள்), ரத்னகிரி (சங்கமேசுவர் சிப்புளுன், கேட் வட்டங்களில் இப்பகுதியுள்ளது.

## பகுதி
இந்தப் புகலிடம் வடக்கு பகுதியை உருவாக்கும் கோய்னா  கானுயிர் புகலிடம் மற்றும் சரணாலயத்தின் தெற்கு பகுதியை உருவாக்கும் சந்தோலித் தேசிய பூங்கா முழுவதும் பரவியுள்ளது.  அண்மையில் இது  ராடனகரி கானுயிர் புகலிடம் வரை நீட்டிக்கப்பட்டுள்ளது.

புலிகள் காப்பகத்தின் மொத்த பரப்பளவு

* மைய பகுதி: 
* இடையக பகுதி: 
* மொத்த பரப்பளவு: 

## விலங்கினங்கள்
இந்தப் புகலிடம் வங்காளப் புலிகளின் பாதுகாப்பிற்காக கணிக்கையாக்கப்பட்டுள்ளது. 2018 மே 23 மற்றும் 24 ஆம் தேதிகளில் சந்தோலியில் ஒரு புலி  ஒளிப்படக் கருவிக்குள் புகைப்படம் எடுக்கப்பட்டது , இது எட்டு ஆண்டுகளில் புகலிடப் புலிகளின் முதல் நேரடி சான்றாகும். அதற்கு முன்னர் 2014 ஆம் ஆண்டில்  டி. என். ஏ, படிம  அடிப்படையிலான கணிப்புகள் இந்த காப்பகத்தில் 5 முதல் 8 புலிகள் இருப்பதாக மதிப்பிட பயன்படுத்தப்பட்டன.   இங்குள்ள மற்ற விலங்குகளில் சிறுத்தை அடங்கும்.

## மேலும் காண்க
* இந்தியாவின் புலி இருப்புக்கள்
* வஷிஷ்டி நதி
* இந்தியாவின் வனவிலங்குகள்

## மேற்கோள்கள்

பகுப்பு:இந்தியாவிலுள்ள புலிகள் காப்பகங்கள்
பகுப்பு:Coordinates on Wikidata
கோலாகங்சார் தொடருந்து நிலையம்

**கோலாகங்சார் தொடருந்து நிலையம்** (ஆங்கிலம்: *Kuala Kangsar Railway Station* மலாய்: *Stesen Keretapi Kuala Kangsar*); சீனம்: 瓜拉江沙火车站) என்பது தீபகற்ப மலேசியா, பேராக், கோலாகங்சார் மாவட்டம், கோலாகங்சார் நகரில் உள்ள ஒரு தொடருந்து நிலையம் ஆகும். 

இந்த நிலையம் கோலாகங்சார் நகரத்திற்கும்; மற்றும் கோலாகங்சார் மாவட்டத்தின் சுற்றுப்புறங்களுக்கும் சேவை செய்கிறது.

 -  மின்மயமாக்கல்; மற்றும் இரட்டை தண்டவாளத் திட்டத்தின் (*Ipoh-Padang Besar Electrification and Double-Tracking Project*) ஒரு பகுதியாக 2015-ஆம் ஆண்டில், தற்போதைய  நிலையம் கோலாகங்சார் நகரத்தில் கட்டப்பட்டது.

## பொது

சூலை 2008-இல் கம்போங் தாலாங் சிம்பாங் தீகாவில் ஒரு புதிய தொடருந்து நிலையம் கட்டப்படும் என்று அறிவிக்கப்பட்டது. பழைய நிலையம் தொடருந்து அருங்காட்சியகமாகத் தக்கவைக்கப்பட்டது.

கோலாகங்சார் நிலையம் மலாயா மேற்கு கடற்கரை தொடருந்து வழித்தடத்தில் உள்ளது. இந்த நிலையம்; கேடிஎம் இடிஎஸ் சேவைகளுக்கு ஒரு நிறுத்தமாகும். 

### கிம்மாஸ் - பாடாங் பெசார் சேவை

கேடிஎம் இடிஎஸ் மற்றும் கேடிஎம் கொமுட்டர் இரண்டு சேவைகளும்  -  மற்றும்  -  நிலையங்களுக்கு இடையே சேவையாற்றுகின்றன. 

 -  சேவை 11 சூலை 2015 அன்று தொடங்கியது.  -  சேவை 10சூலை 2015 அன்று தொடங்கியது. 

அதே வேளையில், ,  நிலையங்களை இணைக்கும்  பாடாங் ரெங்காஸ் வழித்தடம் (*KTM Komuter Padang Rengas Line*) 10 ஜூலை 2015 அன்று திறக்கப்பட்டது.

## கோலாகங்சார் நகரம்

கோலாகங்சார் நகரம் (*Kuala Kangsar*), பேராக் மாநிலத்தின் அரச நகரம். இங்கேதான் மலேசியாவின் முதல் ரப்பர் மரக் கன்று நடப்பட்டது. பிரித்தானிய தாவரவியலாளர் எச். என். ரிட்லி முதல் ரப்பர் கன்றை நட்டு உலக ரப்பர் ஏற்றுமதியில் மலேசியாவை முதல் நிலைக்கு கொண்டு வந்தார். இந்த நகரத்தின் மக்கள் தொகை 39,331.

கோலாகங்சார் நகரத்தில் தான் மலேசியாவில் முதன் முதலில் ரப்பர் மரக் கன்று நடப்பட்டது. உலக ரப்பர் உற்பத்தி ஏற்றுமதியில் மலேசியாவை முதன்மை படுத்தி முதல் நிலைக்கு கொண்டு வந்த பெருமை அவரையே சாரும். அவர் நட்ட அந்த ரப்பர் மரம் வளர்ந்து இன்று வரை கோலாகங்சார் நகரில் காட்சி அளிக்கின்றது. கோலாகங்சார் நகரத்திற்கு வருபவர்கள் அந்த மரத்தைப் பார்க்காமல் செல்வது இல்லை.

### மலேசியாவின் முதல் ரப்பர் மரம்

இந்த ரப்பர் மரம் மலேசியாவின் ஒரு வரலாற்றுச் சின்னமாகப் பாதுகாக்கப் பட்டு வருகிறது. பார்க்க வருபவர்கள் அதைத் தொட்டுத் தடவிப் பார்ப்பதைத் தடுக்க மரத்தைச் சுற்றிலும் வேலி அமைக்கப் பட்டுள்ளது. மலேசியாவின் இந்த முதல் ரப்பர் மரத்திற்கு இப்போது வயது 100க்கும் மேல் ஆகிறது.

கோலாகங்சார் நகரம் கங்சார் ஆற்றுக் கரையோரம் உருவாக்கப் பட்டது. இந்த ஆறு பேராக் ஆற்றுடன் கலக்கிறது. 1877–1887 ஆண்டுகளில் பேராக் மாநிலத்தை ஆட்சி செய்தவர் சுல்தான் யூசுப் சரிபுடின் முசபர் சா. இந்தச் சுல்தான் தான் கோலாகங்சார் அரச நகரத்தை உருவாக்கினார்.

## மேற்கோள்கள்

## மேலும் காண்க
* கோலாகங்சார்
* கேடிஎம் கொமுட்டர்
* கேடிஎம் இடிஎஸ்
* கேடிஎம் கொமுட்டர் வடக்கு பகுதி
* கோலாகங்சார் மாவட்டம்

## வெளி இணைப்புகள்

* Kuala Kangsar Railway Station
* Keretapi Tanah Melayu Official Website

பகுப்பு:பேராக் மாநிலத்தின் தொடருந்து நிலையங்கள்
பகுப்பு:கேடிஎம் இடிஎஸ் தொடருந்து நிலையங்கள்
பகுப்பு:மலேசியத் தொடருந்து நிலையங்கள்
பிலிபித் புலிகள் காப்பகம்

**பிலிபித் புலிகள் காப்பகம்** (*Pilibhit Tiger Reserve*) இந்தியாவின் உத்தரப்பிரதேசத்தின் பிலிபித் மாவட்டத்தில் அமைந்துள்ளது. 2014 ஆம் ஆண்டில் இது புலிகள் காப்பகமாக அறிவிக்கப்பட்டது. இக்காப்பகம் இந்தியா - நேபாள எல்லையில் மேல் கங்கை சமவெளியில் உள்ள தெராய் வளைவு நிலப்பரப்பின் ஒரு பகுதியாகும். இந்த வாழ்விடத்தின் சிறப்பியல்புகள் சால் காடுகள் , உயரமான புல்வெளிகள், சதுப்பு நிலங்கள் , அவ்வப்போது ஆறுகளில் இருந்து வரும் வெள்ளத்தால் வளமாக்கப்படுகின்றன. இங்குள்ள. சார்தா சாகர் அணை 22 கிமீ (14 மைல்) நீளம் வரை நீண்டு உள்ளது.

உத்தரப்பிரதேசத்தில் நன்கு காடுகள் நிறைந்த சில மாவட்டங்களில் பிலிபித் ஒன்றாகும். 2018 ஆம் ஆண்டின் மதிப்பீட்டின்படி பிலிபித் மாவட்டத்தில்  சதுர கிலோமீட்டருக்கும் (  மைல்) அதிகமான காடுகள் உள்ளன , இது மாவட்டத்தின் மொத்த பரப்பளவில் சுமார் 23% ஆகும். பிலிபித் காடுகளில் குறைந்தது 65 புலிகளும்  ஐந்து வகையான மான்களும்  ஓர் ஒரு இரையும் உள்ளன. குறிப்பிட்ட நேரத்தில் புலிகளின் எண்ணிக்கையை இரட்டிப்பாக்கியதற்காக புலிகள் காப்பகத்திற்கு முதல் பன்னாட்டு விருது TX2(டிஎக்ஸ் 2) கிடைத்தது.

2014 ஜூன் மாதம் 46வது புலிகள் காப்பகமாக அறிவிக்கப்படும் வரை இந்தப் பாதுகாக்கப்பட்ட பகுதி மரங்கள் விளைவிக்கும் காப்புக்காடாக இருந்தது.

## மேற்கோள்கள்

## வெளி இணைப்புகள்
* 

பகுப்பு:பிலிபித் மாவட்டம்
பகுப்பு:Coordinates on Wikidata
பகுப்பு:இந்தியாவிலுள்ள புலிகள் காப்பகங்கள்
போர் கனுயிர் புகலிடம்

**போர் புலிகள்** காப்பகம் ஒரு கானுயிர் புகலிடமாகும் , இது ஜூலை 2014 இல் புலிகள் காப்பகமாக அறிவிக்கப்பட்டது. இது இந்திய மாநிலமான மகாராட்டிரத்தின் வர்தா மாவட்டத்தில் கிங்கானிக்கு அருகில் அமைந்துள்ளது. இது பல்வேறு வகையான காட்டு விலங்குகளின் இருப்பிடமாகும். இந்தப்  புகலிடம்ம் . பரப்பளவைக் கொண்டுள்ளது. இதில் போர் அணையின் வடிகால் படுகையும் அடங்கும்.

போர் புலிகள் காப்பகமும் அதை ஒட்டியுள்ள சில பாதுகாக்கப்பட்ட பகுதிகளும் பெஞ்ச் புலிகள் காப்பகத்துடன் (மஹாராட்டிரம்) இணைக்கப்பட்டு , அந்த நன்கு நிறுவப்பட்ட புலிகள் காப்பகத்தின் பரப்பளவை இரட்டிப்பாக்கும் வகையில் ' செயற்கைக்கோள் மையப் பகுதி ' ஆக மாற்றப்படும் என்பது குறிப்பிடத்தக்கது.

போர் புலிகள் காப்பகம் மத்திய வங்காளத்தில் உள்ள பல புலிகள் வாழ்விடங்களில் ஒன்று.  பிறவற்றில் பின்வருவன அடங்கும். இவை,வடகிழக்கில் பெஞ்ச் புலிகள் காப்பகம், மகாராட்டிரம்  ;; கிழக்கிலும் வடகிழக்கிலும்  நவேகான் புலிகள் காப்பகம்  ; கிழக்கிலும்   தென்கிழக்கிலும் உம்ரேத் கர்கண்ட்லா கானுயிர் புகலிடம்  ;   தென்கிழக்கில் தடோபா - அந்தாரி புலிகள் காப்பகம்  ;  மேற்கில் மேல்காட் புலிகள் காப்பகம் ;  வடமேற்கில் சாத்புரா தேசிய பூங்கா மற்றும் புலிகள் காப்பகம் ,   ஆக அமைந்துள்ளன.   .

## மேற்கோள்கள்

பகுப்பு:வர்தா மாவட்டம்
பகுப்பு:இந்தியாவிலுள்ள புலிகள் காப்பகங்கள்
பகுப்பு:Coordinates on Wikidata
சிறீவில்லிபுத்தூர்-மேகமலை புலிகள் காப்பகம்

**சிறீவில்லிபுத்தூர் - மேகமலை புலிகள் காப்பகம்** இந்தியாவின் 51வது புலிகள் காப்பகமும் மற்றும் தமிழ்நாட்டின் 5வது புலிகள் காப்பகமுமாகும். இது நரைத்த அணில் கானுயிர் புகலிடத்தையும் மேகமலை  கானுயிர் காப்பகத்தை இணைப்பதன் மூலம் உருவாக்கப்பட்டது. 2021 பிப்ரவரி 8 அன்று சுற்றுச்சூழல் கானக, காலநிலை மாற்ற அமைச்சகம் இந்த புதிய புலிகள் காப்பகத்தைப் பற்றிய அறிவிப்பை வழங்கியது. 2021 ஏப்ரல் 6 அன்று தமிழ்நாடு அரசும் வனத்துறையும் தமிழ்நாட்டில் ஒரு புதிய புலிகள் காப்பகத்தை உருவாக்க ஒப்புதல் அளித்தன. இதனைத் தொடர்ந்து 11, ஏப்ரல் 2021 இந்த புதிய புலிகள் காப்பகம் உருவானது.

* புலிக் காப்புப் பகுதி : 1016.57 கி. மீ.2
* புலிக் காப்புப் பகுதி : 1016.57 கி. மீ.2
* நடுப்பகுதி : 641. 86 கி. மீ.2
* இடையகப் பகுதி : 374.70 கி. மீ.2

இது முதன்மையாக இணைக்கப்படாத பெரியார் புகலிடம், சிறீஸ்ரீவில்லிபுத்தூர் நரைத்த அணில் கானுயிர் புகலிடம் , ஆனைமலை கானுயிர் காப்பகம் , களக்காடு முண்டந்துறை புலிகள் காப்பகம்,  தென்மலை காட்டுப்பகுதிகளை இணைப்பதற்காக உருவாக்கப்பட்டது. இது அருகிலுள்ள அனைத்து புகலிடங்ங்களையும் இணைக்கும் பாலமாக செயல்படும், மேலும் பெரிய பூனைகள் செழிக்கக்கூடிய தொடர்ச்சியான நடைபாதையாக மாற்றும். இந்த இரண்டு  புகலிடங்ங்களும் (மேகமலை புலிகள் காப்பகம், நரை அணில் கானுயிர்  புகலிடம்) இதுவரை மேற்கூறிய அனைத்து  புகலிடங்களுக்கும் இடையக மண்டலங்களாக செயல்படுகின்றன. தேசிய புலிகள் பாதுகாப்பு ஆணையம்  இந்தப் புதிய புலிகள் காப்பகத்திற்கு ஒப்புதல் அளித்துள்ளது.

அதன் பகுதிகள் புலிகளைப் பாதுகாப்பதற்காக நரை அணில் கானுயிர்  புகலிடத்தை உள்ளடக்கியிருந்தாலும். இந்த புலிகள் காப்பகம் பெரியார் கானுயிர்  புகலிடத்திற்கு ஒரு இடையக மண்டலத்தையும் வழங்குகிறது. மேலும் அந்த காட்டில் உள்ள விலங்குகள் பெரியார் புலிகள் காப்பகத்திலிருந்து கிறீவில்லிபுத்தூர் கானுயிர்  புகலிடத்திற்கு மேகமலை காடுகள் வழியாக சுதந்திரமாக சுற்றித் திரிவதற்கும் இது ஒரு சிறந்த இணைப்பை வழங்குகிறது. இது மேகமலை பகுதியில் இருந்து உருவாகும் வைகை ஆற்றுக்கும் பாதுகாப்பை வழங்குகிறது , இது நில ஆக்கிரமிப்புகளிலிருந்து பாதுகாப்பை வழங்குகிறது மீண்டும் வைகை ஒரு வற்றாத நதியாக பாயத் தொடங்குகிறது. இவ்வாறு இந்தப் புதிய புலிகள் காப்பகம் வைகை நதியை பல்லாண்டு அல்லாத நதியிலிருந்து பல்லாண்டு நதியாக மாற்ற உதவும்.

## மேற்கோள்கள்

பகுப்பு:இந்தியாவிலுள்ள புலிகள் காப்பகங்கள்
அல்டெரைட்டு

**அல்டெரைட்டு** (*Alterite*) என்பது Zn2Fe3+4(SO4)4(C2O4)2(OH)4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். பன்னாட்டு கனிமவியல் சங்கம் Atr என்ற குறியீட்டால் இக்கனிமத்தை அடையாளப்படுத்துகிறது.) மஞ்சள் கலந்த பசுமை நிறத்தில் அல்டெரைட்டு காணப்படுகிறது. அமெரிக்காவின் அரிசோனா மாநிலத்திலுள்ள கோகோனினோ மாகாணத்தில் இக்கனிமம் முதன்முதலில் கண்டறியப்பட்டது. கனிமமயமாக்கப்பட்ட படிவுகளில் இக்கனிமம்  பிரத்தியேகமாக காணப்படுகிறது.
## மேற்கோள்கள்

பகுப்பு:கனிமங்கள்
பகுப்பு:துத்தநாகக் கனிமங்கள்
பகுப்பு:இரும்பு(II) கனிமங்கள்
பகுப்பு:ஆக்சலேட்டு கனிமங்கள்
பகுப்பு:சல்பேட்டுக் கனிமங்கள்
பகுப்பு:ஐதராக்சைடு கனிமங்கள்
பகுப்பு:ஐதரேட்டுகள்
ஆஸ்டின்பட்டி

**ஆஸ்டின்பட்டி** () என்பது இந்தியா தீபகற்பத்தில் தமிழ்நாடு மாநிலத்தின் மதுரை மாவட்டத்திலுள்ள ஒரு புறநகர்ப் பகுதியாகும்.

கடல் மட்டத்திலிருந்து சுமார் 191 மீட்டர் உயரத்தில் அமைந்துள்ள ஆஸ்டின்பட்டி பகுதியின் புவியியல் ஆள்கூறுகள்,  ஆகும். மதுரை, திருநகர், கப்பலூர், திருமங்கலம், திருப்பரங்குன்றம், பசுமலை, பழங்காநத்தம், ஜெய்ஹிந்த்புரம், டி. வி. எஸ். நகர், மாடக்குளம், சிம்மக்கல், கோரிப்பாளையம், யானைக்கல், நெல்பேட்டை, கீழ வாசல், தெற்கு வாசல், தத்தனேரி, கூடல் நகர் மற்றும் ஆரப்பாளையம் ஆகியவை ஆஸ்டின்பட்டி பகுதிக்கு அருகிலுள்ள முக்கிய புறநகர்ப் பகுதிகளாகும்.

ஆஸ்டின்பட்டி பகுதியில் செயல்பட்டு வந்த காவல் நிலையம், இடமாற்றம் செய்யப்பட்டு தோப்பூர் பகுதியில் புதிய ஆஸ்டின்பட்டி காவல் நிலையம் இயங்குகிறது.

ஆஸ்டின்பட்டி பகுதியில் காசநோய் மருத்துவமனை ஒன்று செயல்படுகிறது.

## மேற்கோள்கள்

## வெளி இணைப்புகள்
* GeoHack - ஆஸ்டின்பட்டி 

பகுப்பு:மதுரை
குமாவுனி சமையல்

alt=|thumb|320x320px|குமாவுனி உணவு.
thumb|300x300px| அல் லகாட் (உருளைகிழங்கு பூரி)
**குமாவுனி உணவு** (*Kumaoni cuisine*) என்பது இந்தியாவின் உத்தராகண்டம் மாநிலத்தில் உள்ள குமாவுன் பகுதியின் உணவாகும். குமாவுனி உணவு எளிமையானது மற்றும் சத்தானது. இமயமலையின் கடுமையான சூழலுக்கு ஏற்றது. *[[கொள்ளு]]* (அல்லது *குலாத்*, ஒரு உள்ளூர் வகை பீன்ஸ்) போன்ற பருப்பு வகைகளைப் பயன்படுத்தி, குமாவுனி ரைதா, பால் மித்தாய், ராஸ் பாத், சாயின், பாண்டா மற்றும் தட்வானி போன்ற பல்வேறு உணவுகள் தயாரிக்கப்படுகின்றன. இவை அனைத்தும் தனித்துவமான தயாரிப்புகள் ஆகும். தயிருடன் தாளிக்கப்பட்ட ஜோலி அல்லது கறி ஒரு வகையான குமாவுனி உணவாகும். பாட் பருப்புகளிலிருந்து சுட்கனி மற்றும் ஜூலா தயாரிக்கப்படுகிறது. அரிசி மற்றும் கோதுமையுடன் கூடிய மடுவா போன்ற தானியங்கள் பிரபலமானவை.

இறைச்சியும் தயாரிக்கப்படுகிறது. இவை வட இந்தியாவில் தயாரிக்கப்படும் செய்முறையை ஒத்திருக்கிறது. பல சிற்றுண்டிகள், ரொட்டிகள், பால் பொருட்கள் மற்றும் பானங்கள் குமாவுனி உணவு வகைகளின் முக்கியமானதாக உள்ளன. இவை பாரம்பரியமாக உத்தராகண்டில் பல பகுதிகளில் உண்ணப்படுகிறது.

 

## மேற்கோள்கள்

பகுப்பு:வட இந்திய உணவு வகைகள்
காப்சே

***காப்சே*** (*Khapse*) திபெத்திய மொழி:ཁ་ཟས་) அல்லது பேச்சுவழக்கில் அம்ஜோக் (திபெத்திய மொழி:ཨམ་བྱོག་ (காது)) என்பது திபெத்திய மாச்சில்லு ஆகும். இது பாரம்பரியமாக திபெத்தியப் புத்தாண்டு அல்லது லோசாரின் போது தயாரிக்கப்படுகிறது. காப்சே பொதுவாக மாவு, முட்டை, வெண்ணெய் மற்றும் சர்க்கரை கொண்டு தயாரிக்கப்படுகிறது. இது வெவ்வேறு வடிவங்கள் மற்றும் அளவுகளில் தயாரிக்கப்படுகிறது.

## மேற்கோள்கள்

பகுப்பு:மாச்சில்லுகள்
பகுப்பு:திபெத்தியப் பண்பாடு
மூலூயிட்டு

**மூலூயிட்டு** (*Moolooite*) என்பது Cu++(C2O4)·n(H2O) (n<1) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். அரிய நீலப்பச்சை நிறத்தில் காணப்படும் இக்கனிமம் தாமிர ஆக்சலேட்டு நீரேற்று கனிமம் என்று வகைப்படுத்தப்படுகிறது. 1986 ஆம் ஆண்டு மேற்கு ஆத்திரேலியாவில்  இரிச்சர்ட்டு எம் கிளார்க் மற்றும் இயன் ஆர் வில்லியம்சு ஆகியோரால் பன்பரி வெல், மூலூ டவுன்சு நிலையம், முர்ச்சிசனில் கண்டுபிடிக்கப்பட்டது. மூலூயிட்டு நேர்சாய்சதுரக் கட்டமைப்பில் படிகமாகிறது. உரமாகப் பயன்படும் கடற் பறவைகளின் எச்சம் மற்றும் சூழ்நிலைச் சிதைவுக்கு உட்பட்ட தாமிர சல்பைடு ஆகியவற்றின் தொடர்பால் இக்கனிமம் உருவாகிறது. நீலப் பச்சை நிறத்தில் நெகிழிகள் தயாரிப்பில் இது பயன்படுத்தப்படுகிறது. 

இரண்டாவதாக பிரான்சு நாட்டில் வோசுகசு மலைகளில் உள்ள செயிண்டு மேரி ஆக்சு சுரங்கத்தின்  வெள்ளி சுரங்க மாவட்டத்தில் இது கிடைக்கிறது.

## மேற்கோள்கள்

பகுப்பு:ஆக்சலேட்டு கனிமங்கள்
பகுப்பு:நேர்ச்சாய்சதுரக் கனிமங்கள்
பகுப்பு:தாமிரம்(II) கனிமங்கள்
தென்னிசு பிரே

**தென்னிசு பிரே** (*Dennis Bray*) கேம்பிரிட்ஜ் பல்கலைக்கழகத்தில் செயல்முனைவான தகைமைப் பேராசிரியராக உள்ளார். அவரது குழு ஒருங்கிணைந்த அமைப்புகள் உயிரியலுக்கான ஆக்சுபோர்டு மையத்தின் ஒரு பகுதியாக உள்ளது. நரம்பியல் துறையில் முதல்  ஆய்வை முடித்த பிறகு ,  கல வளர்ச்சி, இயக்கம் குறித்து பணிபுரிந்த தென்னிசு பிரே கேம்பிரிட்ஜில் கலக்  குறிகையியல் கணக்கீட்டு மடிமங்களை உருவாக்க  சேர்ந்தார், குறிப்பாக, குச்சுயிரி வேதியியல் துலங்கல் தொடர்பான ஆய்வைச் செய்ய சென்றார்.

2006 நவம்பர் 3 அன்று ஈ. கோலியின் வேதியியல் துலங்கல் குறித்த அவரது பணிக்காக மைக்ரோசாப்ட் நிறுவன ஐரோப்பிய அறிவியல் விருது வழங்கப்பட்டது.

## புத்தகங்கள்

* *Wetware: A Computer in Every Living Cell* (2009) , 
* *Essential Cell Biology* (2003) (with Bruce Alberts, Karen Hopkin, Alexander Jonhson, Julian Lewis, Martin Raff, Keith Roberts, Peter Walter) , 
* *Cell Movements: From Molecules to Motility* (2000) , 
* *Essential Cell Biology: An Introduction to the Molecular Biology of the Cell* (1997) (with Bruce Alberts, Alexander Johnson, Julian Lewis, Martin Raff, Keith Roberts, Peter Walter) , 
* *Molecular Biology of the Cell* (3rd ed, 1994) (with Bruce Alberts, Julian Lewis, Martin Raff, Keith Roberts, James D. Watson) , 
* *Cell Movements* (1992) , 
* *Molecular Biology of the Cell* (2nd ed, 1989) (with Bruce Alberts, Keith Roberts, Julian Lewis, Martin Raff) , 
* *Molecular Biology of the Cell* (1st ed, 1982) (with Bruce Alberts, Keith Roberts, Julian Lewis, Martin Raff, James D Watson) , 

## முதன்மை அறிவியல் வெளியீடுகள்

* Bray D (1970) Surface movements during growth of single explanted neurons. Proc Natl Acad Sci USA,
* Bray D (1973) Model for Membrane Movements in the Neural Growth Cone. Nature, 244: 93 - 96
* Bray D, White JG (1988) Cortical flow in animal cells. Science, 239: 883-888
* Bray D (1990) Intracellular signalling as a parallel distributed process. Journal of Theoretical Biology, 143: 215-231
* Bray D (1995) Protein molecules as computational elements in living cells.  Nature, 376: 307-312
* Bray D, Levin MD, Morton-Firth CJ (1998) Receptor clustering as a cellular mechanism to control sensitivity.  Nature, 393: 85-88

## மக்கள் அறிவியலில் சான்றாதல்
பேராசிரியர் ஃபிராங்க்ளின் எம். ஹரோல்ட் எழுதுகிறார், "[ஒரு புரதத்தின் வடிவம் மற்றும் செயல்பாடு அதன் சுற்றுச்சூழலுடன் தொடர்பால் மாற்றப்பட்டு] பல வேறுபாடுகளுடன் வருதலை,  டென்னிஸ் ப்ரேயின் சிந்தனையைத் தூண்டும் கட்டுரையில் விவாதிக்கப்பட்டுள்ளன.

## மேற்கோள்கள்


## வெளி இணைப்புகள்
* ஒருங்கிணைந்த அமைப்புகள் உயிரியலுக்கான ஆக்ஸ்போர்டு மையம்
* கேம்பிரிட்ஜ் பல்கலைக்கழகத்தில் டென்னிஸ் பிரே துறை 
* உயிரணுக்களின் கணினிக் கூறுகளாக பிரே டி (1995) புரத மூலக்கூறுகளின் கட்டுரை பதிப்பை மதிப்பாய்வு செய்தல்.

பகுப்பு:வாழும் மக்கள்
பகுப்பு:பிரித்தானிய நரம்பியலாளர்கள்
பகுப்பு:பிரித்தானிய உயிரியலாளர்கள்
பகுப்பு:கல்வியாளர்கள்
சித்தார்த்து பர்மன்

**சித்தார்த்து பர்மன்**  (**Sidharth Burman)** இந்தியாவைச் சேர்ந்த பில்லியனர் தொழிலதிபர் ஆவார். மறைந்த ரத்தன் சான் பர்மனின் மகன் இவர் என்பது குறிப்பிடத்தக்கதாகும். இவரது நிகர சொத்து மதிப்பு அவரது தாத்தா எசு.கே. பர்மனால் நிறுவப்பட்ட டாபரில் எஞ்சியிருக்கும் பங்குகளில் இருந்து பெறப்பட்டதாகும். 

இவருக்கு இரண்டு குழந்தைகள் இருந்தனர். ஒரு மகன் சாகேத் பர்மன், அவர் டாபர் நிறுவனத்தின்  இயக்குநராக உள்ளார்,   மற்றொருவர் மகள் சுமதி. இவர்  கோடீசுவரர் சந்துரு ரகேசாவின் மகன் இரவியை மணந்து கொண்டார்.  

2015 ஆம் ஆண்டு அக்டோபர் மாதம் 28 ஆம் தேதியன்று பர்மன் இறந்தார் 

## மேற்கோள்கள்

பகுப்பு:2015 இறப்புகள்
பகுப்பு:இந்தியத் தொழிலதிபர்கள்
பகுப்பு:இந்திய கோடீசுவரர்கள்
அருணாசலப் பிரதேச சமையல்

**அருணாச்சலப் பிரதேச சமையல்** (*Arunachalese cuisine*) என்பது இந்திய மாநிலமான அருணாச்சல பிரதேசத்தின்பழங்குடியினரின் (அபதனி, சுகி, ஆதி மற்றும் நிஷி ஆகியோரின்)  உணவு வகைகள் ஆகும். இவை பிராந்தியத்திற்குள் வேறுபடுகின்றன.

புளித்த அரிசி அல்லது தினையிலிருந்து தயாரிக்கப்படும் *அபோங்* அல்லது அரிசி பீர் அருணாச்சல பிரதேசத்தில் ஒரு பிரபலமான பானமாகும். இது ஒரு மதுபானம் ஆகும். அரிசி பீர் வகைகளில் வெவ்வேறு சுவைகள் உள்ளன.

மீன், இறைச்சி (லுக்டர்) மற்றும் பல காய்கறிகளுடன் அரிசியும் முக்கிய உணவு உள்ளது. பல்வேறு வகையான அரிசி வகைகள் கிடைக்கின்றன. கீரை, இஞ்சி, கொத்தமல்லி மற்றும் பச்சை மிளகாய் மற்றும் சிட்டிகை உப்பு சேர்த்து வேகவைத்துத் தயாரிக்கப்படும் மிகவும் பொதுவான மற்றும் விருப்பமான காய்கறி ஆகும். வேகவைத்த அரிசி அப்பம் இலைகளினால் மூடி சமைக்கப்படுகிறது. சமைத்த அரிசியை பொதியிட ஒரு பிரபலமான வழி இதுவாகும். திராப் மற்றும் சங்லங் போன்ற கிழக்கு மாவட்டங்களில் உள்ள உணவுகள் உணவு தயாரிக்கும் விதத்தில் சில வித்தியாசமான முறைகளைக் கொண்டுள்ளன.

பல காட்டு மூலிகைகள் மற்றும் புதர்களில் உள்ள மூலிகைகள் உணவு வகைகளின் பகுதியாக உள்ளன. உலர்ந்த மூங்கில் தளிர்கள் சமையலில் அதிகம் பயன்படுத்தப்படுகின்றன. புதிய மூங்கில் தளிர்கள் மிகவும் விரும்பப்படுகின்றன.

இந்தியச் சுதந்திரத்திற்கு முன், மலைவாழ் மக்களை வடகிழக்கு எல்லைப்புற முகமை மூலம் தனிமைப்படுத்தும் பிரித்தானியக் கொள்கை நடைமுறையிலிருந்தபோது, காட்டுப் பறவைகள் மற்றும் விலங்குகள் இவர்களின் உணவில் ஒரு பெரிய பகுதியாக இருந்தன. ஆனால் வேட்டையாடுவதற்கான நவீன கட்டுப்பாடுகள் இவற்றை நீக்கியது.

## மேற்கோள்கள்

## வெளி இணைப்புகள்
* இந்திய சுற்றுலா
பகுப்பு:அருணாச்சலப் பிரதேசத்தின் பண்பாடு
கணினி உயிரியல்

[thumb|548x548px|இந்தக் காலவரிசை 1865 முதல் மரபியல் சூழலில் [மனித மரபணுத்தொகைத் திட்டம்|மனித மரபன்தொகைத் திட்டத்தின் திட்டத்தின் ஆண்டுவாரி முன்னேற்றத்தைக் காட்டுகிறது. 1990 ஆம் ஆண்டு தொடங்கி 1999 ஆம் ஆண்டு வரை குறுமவகம் 22 முழுமையாக வரிசைப்படுத்தப்பட்ட முதல்    மனிதக் குறுமவகம் ஆனது.]]
**கணினி உயிரியல்** என்பது உயிரியல் அமைப்புகள் மற்றும் உறவுகளைப் புரிந்துகொள்ள தரவு பகுப்பாய்வு , கணிதப் படிமமாக்கம், கணினி உருவகப்படுத்துதல்களைப் பயன்படுத்துவதைக் குறிக்கிறது. கணினி அறிவியல் - உயிரியல் மற்றும் மரபியல் தரவுகளின் இடைமுகமே இந்தத் துறைப் பயன்பாட்டுக் கணிதத்திலும் அடித்தளங்களைக் கொண்டுள்ளது . இது உயிரியல் கணினி  உயிரியலில்  இருந்து வேறுபடுகிறது. இது கணினிப் பொறியியலின் துணைத் துறையாகும் , இது கணினிகளை உருவாக்க உயிர்ப் பொறியியலைப் பயன்படுத்துகிறது.

## மேற்கோள்கள்

## வெளி இணைப்புகள்

* bioinformatics.org

பகுப்பு:கணினி அறிவியல்
சுங்கை சிப்புட் தொடருந்து நிலையம்

**சுங்கை சிப்புட் தொடருந்து நிலையம்** (ஆங்கிலம்: *Sungai Siput Railway Station* மலாய்: *Stesen Keretapi Sungai Siput*); சீனம்: 和丰火车站) என்பது தீபகற்ப மலேசியா, பேராக், கோலாகங்சார் மாவட்டம், சுங்கை சிப்புட் நகரில் உள்ள ஒரு தொடருந்து நிலையம் ஆகும்.

இந்த நிலையம் சுங்கை சிப்புட் நகரத்திற்கும்; மற்றும் கோலாகங்சார் மாவட்டத்தின் சுற்றுப்புறங்களுக்கும் சேவை செய்கிறது. மலேசியாவில் நீண்ட கால சேவையில் இருந்துவரும் நிலையங்களில் சுங்கை சிப்புட் நிலையமும் ஒன்றாகும்; வரலாறு படைத்த நிலையம் எனவும் அறியப்படுகிறது. 

வெள்ளி மாநிலம் என அழைக்கப்படும் பேராக் மாநிலத்தில்; ‘சங்கு நதி’ நகரம் என போற்றப்படும் சுங்கை சிப்புட்டில் மிகுதியான அளவில் தமிழர்கள் குடிபெயர்வதற்கு இந்த நிலையம் பெரும் பங்காற்றி உள்ளது. 1890-ஆம் ஆண்டுகளில் பினாங்கு துறைமுகத்தில் தரையிறங்கிய தமிழர்களில் பலர் சுங்கை சிப்புட் நகரில் குடி அமர்ந்தனர்.

## பொது

சுங்கை சிப்புட் நிலையம் மலாயா மேற்கு கடற்கரை தொடருந்து வழித்தடத்தில் உள்ளது. இந்த நிலையம்; கேடிஎம் இடிஎஸ் சேவைகளுக்கு ஒரு நிறுத்தமாகும். 

 -  மின்மயமாக்கல்; மற்றும் இரட்டை தண்டவாளத் திட்டத்தின் (*Ipoh-Padang Besar Electrification and Double-Tracking Project*) ஒரு பகுதியாக 2015-ஆம் ஆண்டில், தற்போதைய சுங்கை சிப்புட் தொடருந்து நிலையம் சுங்கை சிப்புட் நகரத்தின் மையப் பகுதியில் கட்டப்பட்டது.

### கிம்மாஸ் - பாடாங் பெசார் சேவை

கேடிஎம் இடிஎஸ் மற்றும் கேடிஎம் கொமுட்டர் இரண்டு சேவைகளும்  -  மற்றும்  -  நிலையங்களுக்கு இடையே சேவையாற்றுகின்றன. 

 -  சேவை 11 சூலை 2015 அன்று தொடங்கியது.  -  சேவை 10சூலை 2015 அன்று தொடங்கியது. 

அதே வேளையில், ,  நிலையங்களை இணைக்கும்  பாடாங் ரெங்காஸ் வழித்தடம் (*KTM Komuter Padang Rengas Line*) 10 ஜூலை 2015 அன்று திறக்கப்பட்டது.

## சுங்கை சிப்புட் நகரம்

மலேசியா, பேராக் மாநிலத்தில் உள்ள நகரம். இந்த நகருக்கு ’சங்கு நதி’ எனும் அழகிய தமிழ்ப் பெயரும் உண்டு. சுங்கை சிப்புட் துணை மாவட்டத்தின் பெயரும் சுங்கை சிப்புட். இந்தத் துணை மாவட்டம் கோலாகங்சார் மாவட்டத்தில் உள்ளது.

சுங்கை சிப்புட் நகரம் மலேசியாவில் துரிதமாக வளர்ச்சி பெற்று வரும் நகரங்களில் ஒன்றாகும். இந்த நகரம் ஒரு வரலாற்றுச் சிறப்பு மிக்க நகரமாகும். மலேசிய இந்தியத் தலைவர்களில் சிலரின் அரசியல் வாழ்க்கையை நிர்ணயம் செய்த நகரம் என்றும் இதற்கு ஓர் அடைமொழி உண்டு. மலேசியா சுதந்திரம் அடைந்ததில் இருந்து சுங்கை சிப்புட் மக்களவைத் தொகுதியை மலேசிய இந்தியர்கள் தக்க வைத்து வருகின்றனர்.

## மேற்கோள்கள்

## மேலும் காண்க
* சுங்கை சிப்புட்
* கேடிஎம் இடிஎஸ்
* துன் சம்பந்தன்
* துன் சாமிவேலு,

## வெளி இணைப்புகள்

* Sungai Siput Railway Station
* Keretapi Tanah Melayu Official Website

பகுப்பு:பேராக் மாநிலத்தின் தொடருந்து நிலையங்கள்
பகுப்பு:கேடிஎம் இடிஎஸ் தொடருந்து நிலையங்கள்
பகுப்பு:மலேசியத் தொடருந்து நிலையங்கள்
பொட்டாசியம் அறுசயனோகுரோமேட்டு(III)

**பொட்டாசியம் அறுசயனோகுரோமேட்டு(III)**  (*Potassium hexacyanochromate(III*)) C6CrK3N6 என்ற மூலக்கூற்று வாய்ப்பாட்டால் குறிக்கப்படும் கனிம வேதியியல் சேர்மமாகும். மூன்று பொட்டாசியம் நேர்மின் அயனிகளும் ஒரு [Cr(CN)6]3− எதிர்மின் அயனியும் சேர்ந்து இச்சேர்மம் உருவாகிறது. காற்றில் நிலைப்புத்தன்மை கொண்டுள்ள இச்சேர்மம் மஞ்சள் நிறத்துடன் பாராகாந்தப்பண்பை கொண்டுள்ளது. பொட்டாசியம் பெரிசயனைடுடன் சமச்சீரற்ற கட்டமைப்பை பொட்டாசியம் அறுசயனோகுரோமேட்டு(III) வெளிப்படுத்துகிறது. 
## தயாரிப்பு

குரோமியம்(III) உப்புகளுடன் பொட்டாசியம் சயனைடு சேர்மத்தைச் சேர்த்து வினைபுரியச் செய்தால் பொட்டாசியம் அறுசயனோகுரோமேட்டு(III) உருவாகும்.
## வினைகள்

அறுசயனோகுரோமேட்டு(III) ஒடுக்கவினைக்கு உட்படுத்தப்பட்டால் முறையே Cr(II) மற்றும் Cr(0) வழிப்பொருட்களையும் [Cr(CN)6]4- மற்றும் [Cr(CN)6]6- அயனிகளையும் கொடுக்கிறது.
## மேற்கோள்கள்

பகுப்பு:பொட்டாசியம் சேர்மங்கள்
பகுப்பு:குரோமியம்(III) சேர்மங்கள்
பகுப்பு:குரோமியம் அணைவுச்சேர்மங்கள்
மாங்கனீசு(II) தைட்டனேட்டு

**மாங்கனீசு(II) தைட்டனேட்டு**  (*Manganese(II) titanate*)) MnTiO3 என்ற மூலக்கூற்று வாய்ப்பாட்டால் குறிக்கப்படும் கனிம வேதியியல் சேர்மமாகும். தண்ணீரில் இது கரையாது. பச்சை-மஞ்சள் நிறம் முதல் பழுப்பு நிற அடுக்குகளாகக் காணப்படுகிறது.

## மேற்கோள்கள்

பகுப்பு:மாங்கனீசு(II)  சேர்மங்கள்
பகுப்பு:தைட்டனேட்டுகள்
மைக்ரோசாப்ட் விருது

**அரசு கழக, அறிவியல் கல்விக்கழக மைக்ரோசாப்ட் விருது** என்பது கணினிக் கணிப்பு முறைகளைப் பயன்படுத்தி அறிவியலின் முன்னேற்றத்திற்கு பெரும் பங்களிப்பை வழங்கிய ஐரோப்பாவில் பணிபுரியும்  அறிவிய்லாளர்களுக்கு  அரசு கழகமும்  அறிவியல் கல்விக்கழகமும் வழங்கும் ஆண்டுவாரி விருதாகும். இதற்கு மைக்ரோசாப்ட் ஆராய்ச்சி நிதியுதவி அளித்தது.

உயிரியல் அறிவியல் , இயற்பியல் அறிவியல் , கணிதம், பொறியியல் ஆகியவற்றை உள்ளடக்கிய கணினி மற்றும் அறிவியல் பிரிவுகளில் குறிப்பிடத்தக்க பங்களிப்பை வழங்கிய எந்தவொரு ஆராய்ச்சி  அறிஞருக்கும் இந்த விருது திறந்திருக்கும். அறிவியல் எல்லைகளை மேம்படுத்துவதற்கான அறிவியல்,  கணினி இடைமுக ஆராய்ச்சியின் முத்ன்மையையும் , ஐரோப்பாவிற்கு ஒரு போட்டி அறிவியல் தளத்தை வழங்கி ஐரோப்பிய  அறிவிய்லாள்ர்களில் முதலீடு செய்வதன் முதன்யையும் இந்த பரிசு  ஏற்றது.  அறிவியல் கல்விக்கழக, அரசு கழக உறுப்பினர்களைக் கொண்ட குழுவால் விருது பெறுநர் தேர்ந்தெடுக்கப்படுகிறார். இந்தப் பரிசு ஒரு கோப்பை,  250,000 யூரோ பணத் தொகையையும் கொண்டது , அதில் 7,500 யூரோ பரிசுத் தொகையாகும் , மீதமுள்ளது மேலும் ஆராய்ச்சிக்காக ஒதுக்கப்பட்டுள்ள தொகையாகும். 

The first award was made in 2006 and the last in 2009. It has now been replaced by the Royal Society Milner Award.

## வெற்றி பெற்றவர்களின் பட்டியல்

## மைக்ரோசாப்ட் விருது இன்று
இன்று மைக்ரோசாப்ட் பல்வேறு நாடுகளில் சிறந்த செயல்திறன் கொண்ட கூட்டாளர்களுக்கு விருதுகளை வழங்கி வருகிறது.

## குறிப்புகள்

## வெளி இணைப்புகள்

* Official website
பகுப்பு:அறிவியல் விருதுகள்
பகுப்பு:மைக்ரோசாப்ட்
பகுப்பு:கணினி அறிவியல் விருதுகள்
சாகர்தீப் கவுர்

**சாகர்தீப் கவுர்** (*Sagardeep Kaur*) இந்தியாவைச் சேர்ந்த ஒரு தடகள வீராங்கனையாவார். 1981 ஆம் ஆண்டு செப்டம்பர் மாதம் 24 ஆம் தேதியன்று இவர் பிறந்தார். 2002 ஆம் ஆண்டில் நடைபெற்ற ஆசிய தடகள வெற்றியாளர் போட்டியில் இவர் பெண்கள் 4x400 மீட்டர் தொடர் ஓட்டத்தில் தங்கப் பதக்கம் வென்றார். 2003 ஆம் ஆண்டு நடைபெற்ற உலக வெற்றியாளர் போட்டியில் போட்டியிட்ட இந்திய அணி, 4 × 400 மீட்டர் தொடர் ஓட்டத்தில் தொடக்க ஓட்டத்திற்குப் பிறகு வெளியேறியது. அங்கு இவர்கள் கடைசி இடத்தையே பிடித்தனர்.

சாகர்தீப் கவுரின் தனிப்பட்ட சாதனை 400 மீட்டரில் இவர் ஓடிய சிறந்த நேரம் 52.50 வினாடிகள் என்பதாகும். 2004 ஆம் ஆண்டு சூன் மாதம் சென்னையில் இச்சாதனையை இவர் எட்டினார்.

2016 ஆம் ஆண்டு நவம்பர் மாதம் 23 ஆம் தேதியன்று  அரியானாவின் கைதால் மாவட்டத்தில் உள்ள குக்லா அருகே சாலை விபத்தில் சாகர்தீப் கவுர் இறந்தார். இறக்கும் போது, இவர் பஞ்சாப் காவல்துறையில் துணை ஆய்வாளராகப் பணியில் இருந்தார். தடகளப் பயிற்சியாளர் சத்னம் சிங் இவரது கணவராவார். இவர்களுக்கு  நீரத் சிங், அவ்னீத் சிங் ஆகிய இரு மகள்கள் இருந்தனர்.

## மேற்கோள்கள்

பகுப்பு:1961 பிறப்புகள்
பகுப்பு:2016 இறப்புகள்
பகுப்பு:இந்தியப் பெண் தடகள வீரர்கள்
பகுப்பு:இந்தியப் பெண் குறுந்தொடரோட்ட வீரர்கள்
நடுபழனி மரகத தண்டாயுதபாணி கோயில்

**நடுபழனி மரகத தண்டாயுதபாணி கோயில்** () என்பது இந்திய தீபகற்பத்தின் தமிழ்நாடு மாநிலத்தில் காஞ்சிபுரம் மாவட்டத்தின் மேல்மருவத்தூர் பகுதிக்கு அருகிலுள்ள அச்சரப்பாக்கம் புறநகர்ப் பகுதியின் பெருக்கரணை கிராமத்தில் அமையப் பெற்றுள்ள ஒரு முருகன் கோயில் ஆகும். சுமார் மூன்றடி உயரமுள்ள மரகதக் கல்லாலான மூலவர் தண்டாயுதபாணி இக்கோயிலில் அருள்பாலிக்கிறார். பழனி மலை தண்டாயுதபாணி மூலவரைப் போலவே இக்கோயிலின் மூலவரும் காட்சியளிக்கிறார். காஞ்சிப் பெரியவர் இக்கோயிலுக்கு விஜயம் செய்து, நடுபழனி என்ற திருநாமத்தை இத்தலத்திற்கு சூட்டியுள்ளார். 2022ஆம் ஆண்டு மார்ச்சு மாதம் 14ஆம் நாள் இக்கோயிலுக்கு கும்பாபிசேகம் நடைபெற்றுள்ளது. வேம்பு மற்றும் அரச மரங்கள் இத்தலத்தின் விருட்சங்களாகும். சுமார் 45 அடி உயரமுள்ள முருகன் சிலை ஒன்று இக்கோயிலில் அமைக்கப்பட்டுள்ளது.

கடல் மட்டத்திலிருந்து சுமார் 99 மீட்டர் உயரத்தில் அமைந்துள்ள நடுபழனி மரகத தண்டாயுதபாணி கோயிலின் புவியியல் ஆள்கூறுகள்,  ஆகும்.

## மேற்கோள்கள்

## வெளி இணைப்புகள்
* GeoHack - நடுபழனி மரகத தண்டாயுதபாணி கோயில்

பகுப்பு:காஞ்சிபுரம் மாவட்டத்திலுள்ள முருகன் கோயில்கள்
சூரத் மாத்தூர்

**சூரத் மாத்தூர்** (*Surat Mathur*) இந்தியாவைச் சேர்ந்த நீண்ட தூர ஓட்டப்பந்தய வீரராவார். 1930 ஆம் ஆண்டு ஆகத்து மாதம் 22 ஆம் தேதியன்று இவர் பிறந்தார். 1952 ஆம் ஆண்டு நடைபெற்ற கோடைகால ஒலிம்பிக்கில் மாரத்தான் போட்டியில் பங்கேற்றார். 1951 ஆம் ஆண்டு நடைபெற்ற ஆசிய விளையாட்டுப் போட்டியில் வெண்கலப் பதக்கம் வென்றார்.

2021 ஆம் ஆண்டு கோவிட்-19 பெருந்தொற்று நோயால் பாதிக்கப்பட்டு இறந்தார்.

## மேற்கோள்கள்

பகுப்பு:1930 பிறப்புகள்
பகுப்பு:2021 இறப்புகள்
பகுப்பு:இந்திய விளையாட்டு வீரர்கள்
பகுப்பு:கொரோனாவைரசுத் தொற்றினால் இறந்தவர்கள்
பருல் சவுத்ரி

**பருல் சவுத்ரி** (*Parul Chaudhary*) இந்தியாவைச் சேர்ந்த ஒரு தடகள வீராங்கனையாவார். 1995ஆம் ஆண்டு ஏப்ரல் மாதம் 15ஆம் தேதியன்று இவர் பிறந்தார். தடைகளோடு கூடிய 3000 மீட்டர், 5000 மீட்டர் ஓட்டப்பந்தயத்தில் இவர் நிபுணத்துவம் பெற்றுள்ளார். பெண்களுக்கான 3000 மீ ஓட்டத்தில் 9 நிமிடங்களுக்குள் ஓடிய முதல் இந்திய வீராங்கனை என்ற சிறப்பு இவருக்கு உண்டு.

## வாழ்க்கைக் குறிப்பு
இந்தியாவின் உத்தரப்பிரதேச மாநிலம் மீரட் நகரத்தில் ஓர் இந்து குடும்பத்தில் பருல் சவுத்ரி பிறந்தார்.

## சிறப்பு
2023 ஆம் ஆண்டு சூலை மாதம் பேங்காக்கில் நடைபெற்ற ஆசிய தடகள வெற்றியாளர் போட்டியில் பெண்களுக்கான 3000மீ தடைகளோடு கூடிய 3000 மீட்டர் ஓட்டப்பந்தயத்தில் பருல் சவுத்ரி தங்கப் பதக்கம் வென்றார்.

## மேற்கோள்கள்

பகுப்பு:1995 பிறப்புகள்
பகுப்பு:வாழும் மக்கள்
பகுப்பு:இந்தியத் தடகள வீரர்கள்
நையோபேட்டு

**நையோபேட்டு** (*Niobate*)  என்பது நையோபியம்(V) ஆல் உருவாக்கப்பட்ட ஓர் ஆக்சோ-அமில உப்பு ஆகும், மெட்டாநையோபேட்டு (NbO3−), ஆர்த்தோநையோபேட்டு (NbO43−) என்பவை இவ்வுப்பின் பொதுவான வடிவங்களாகும். இலித்தியம் நையோபேட்டும் (LiNbO3) மற்றும் பொட்டாசியம் நையோபேட்டும் (KNbO3) பொதுவாகக் காணப்படும் நையோபேட்டுகளாகும். 
## தயாரிப்பு
நையோபியம் பெண்டாக்சைடுடன் தொடர்புடைய ஆக்சைடு, ஐதராக்சைடு அல்லது கார்பனேட்டுடன் வினைபுரிவதன் மூலம் நையோபேட்டைப் பெறலாம். உதாரணமாக இலித்தியம் கார்பனேட்டுடன் நையோபியம் பெண்டாக்சைடை வினைபுரியச் செய்தால் இலித்தியம் நையோபேட்டு கிடைக்கும்.:

: Li2CO3 + Nb2O5 → 2 LiNbO3 + CO2↑
கோபால்ட் மோனாக்சைடுடன்  நையோபியம் பெண்டாக்சைடைச் சேர்த்து சூடாக்குவதன் மூலம் கோபால்ட் மெட்டா நையோபேட்டு உற்பத்தியாகும்:

: CoO + Nb2O5 → Co(NbO3)2
இலந்தனைடு ஆக்சைடுகள் நையோபியம் பெண்டாக்சைடுடன் வினைபுரிந்து இலந்தனைடு ஆர்த்தோநையோபேட்டை உற்பத்தி செய்கின்றன.:

: Ln2O3 + Nb2O5 → 2 LnNbO4

## மேற்கோள்கள்

பகுப்பு:நையோபேட்டுகள்
பகுப்பு:தாண்டல் உலோக ஆக்சி எதிர்மின்னயனிகள்
பகுப்பு:ஆக்சோமெட்டலேட்டுகள்
இருட்டு கடை

**இருட்டு கடை** (*Iruttu Kadai*) என்பது தமிழ்நாட்டின் திருநெல்வேலி நகரத்தில் நெல்லையப்பர் காந்திமதி அம்மன் கோயில் எதிரில் அமைந்துள்ள ஒரு இந்திய இனிப்பு மற்றும் சிற்றுண்டி கடை ஆகும். இது கோதுமை, சர்க்கரை மற்றும் நெய் ஆகியவற்றால் செய்யப்பட்ட இந்திய இனிப்பு அல்வா வகைக்காக "இருட்டு கடை அல்வா" என்று அறியப்படுகிறது. இந்த கடை பல தசாப்தங்களாக திருநெல்வேலி நகரின் அடையாளமாக மாறியுள்ளது.

## வரலாறு
இருட்டு கடை 1900-ல் நிறுவப்பட்டது. இக்கடை நிறுவிய நாளிலிருந்து இன்றுவரை விரிவாக்கப்படாமல் உள்ளது. இருந்தும் இந்த கடை திருநெல்வேலி நகருக்கு அடையாளமாக மாறிவிட்டது.

## மேற்கோள்கள்

பகுப்பு:தமிழர் சமையல்
தைட்டானியம்(II) அயோடைடு

**தைட்டானியம்(II) அயோடைடு** (*Titanium(II) iodide*) TiI2 என்ற மூலக்கூற்று வாய்ப்பாட்டால் குறிக்கப்படும் கனிம வேதியியல் சேர்மமாகும். கருப்பு நிறத்தில் மைக்காவைப் போன்ற பண்புகளுடன் ஒரு திண்மப் பொருளாக இது உருவாகிறது. எண்முக Ti(II) மையங்களால் ஆக்கப்பட்டு காட்மியம் அயோடைடின் கட்டமைப்பை தைட்டானியம்(II) அயோடைடு ஏற்றுள்ளது.:

:Ti + I2  →  TiI2
 
## தயாரிப்பு
தைட்டானியம்(II) அயோடைடின் பகுதிக்கூறுகளாக உள்ள தைட்டானியம் மற்றும் அயோடின் தனிமங்கள் வினைபுரிவதால் தைட்டானியம்(II) அயோடைடு உற்பத்தி செய்யப்படுகிறது.

எனவே, இது தைட்டானியம் உலோகத்தை சுத்திகரிப்பதற்காக வான் ஆர்கெல்-டி போயர் செயல்முறையில் மறைமுகமான ஓர் இடைநிலையாகும். 

## மேற்கோள்கள்

பகுப்பு:தைட்டானியம்(II) சேர்மங்கள்
பகுப்பு:அயோடைடுகள்
பகுப்பு:தைட்டானியம் ஆலைடுகள்
கப்பலூர், மதுரை

**கப்பலூர்** () என்பது இந்திய தீபகற்பத்தில் தமிழ்நாடு மாநிலத்தின் மதுரை மாவட்டத்திலுள்ள ஒரு புறநகர்ப் பகுதியாகும்.

கடல் மட்டத்திலிருந்து சுமார் 169 மீட்டர் உயரத்தில் அமைந்துள்ள கப்பலூர் பகுதியின் புவியியல் ஆள்கூறுகள்,  ஆகும். மதுரை, திருமங்கலம், கரடிக்கல், ஆஸ்டின்பட்டி, தனக்கன்குளம், திருநகர் மற்றும் திருப்பரங்குன்றம் ஆகியவை கப்பலூர் பகுதிக்கு அருகிலுள்ள சில முக்கியமான புறநகர்ப் பகுதிகளாகும்.

கப்பலூர் பகுதியில் நெடுஞ்சாலை சுங்கச்சாவடி ஒன்று செயல்படுகிறது. மேலும், கப்பலூரில் (SIDCO) தொழிற்பேட்டை ஒன்றும் இயங்கி வருகிறது.

சென்னையைத் தலைமையிடமாகக் கொண்டு இயங்கி வரும் இந்திய மென்பொருள் சேவை நிறுவனமான ஜோஹோ (Zoho), மதுரை கப்பலூர் பகுதியில் 1300 பேர்களுக்கு வேலை வாய்ப்புகள் அளித்து, தன் கிளை ஒன்றைத் தொடங்க இருக்கிறது.

இப்பகுதியிலுள்ள அம்மச்சியார் கோயில், அய்யனார் கோயில் மற்றும் வரதராஜ பெருமாள் கோயில் ஆகியவை தமிழக அரசின் இந்து சமய அறநிலையத் துறை கட்டுப்பாட்டில் இயங்குகின்றன.

## மேற்கோள்கள்

## வெளி இணைப்புகள்
* GeoHack - கப்பலூர், மதுரை

https://ta.wikipedia.org/wiki/%E0%AE%95%E0%AE%AA%E0%AF%8D%E0%AE%AA%E0%AE%B2%E0%AF%82%E0%AE%B0%E0%AF%8D_%E0%AE%8A%E0%AE%B0%E0%AE%BE%E0%AE%9F%E0%AF%8D%E0%AE%9A%E0%AE%BF?wprov=sfla1

பகுப்பு:மதுரை
அறுபுளோரோ தைட்டானிக் அமிலம்

**அறுபுளோரோ தைட்டானிக் அமிலம்** (*Hexafluorotitanic acid*) F6H8O3Ti என்ற மூலக்கூற்று வாய்ப்பாட்டால் குறிக்கப்படும் கனிம வேதியியல் சேர்மமாகும். வேதிக்கோட்பாடுகளின்படியான திட்டத்தில் இச்சேர்மம் முறையாக ஆக்சோனியம் அறுபுளோரோரிடோதைட்டனேட்டு(2-) என்று அழைக்கப்படுகிறது. எக்சு-கதிர் படிகவியல் ஆய்வுகளின் அடிப்படையில் இந்த உப்பில் [TiF6]2- எண்முக அயனியும், (H3O)+ மற்றும் (H5O2)+ என்ற இரண்டு நேர்மின் அயனிகளும் அடங்கியுள்ளன.  

பெரும்பாலான ஆக்சோனியம் உப்புகளைப் போலவே, இது அமிலக் கரைசலில் மட்டுமே நிலைப்புத் தன்மையுடன் உள்ளது.  காரச்சூழலில் நெருங்கிய தொடர்புடைய உப்புகள் நீரேற்றப்பட்ட தைட்டானியம் டை ஆக்சைடாக நீராற்பகுப்பு அடைகின்றன.:

: 

நீரற்ற புளோரோனியம் அறுபுளோரோரிடோதைட்டனேட்டு(2-) அல்லது H2F)2[TiF6 என்பது நெருங்கிய தொடர்புடைய உப்பாகக் கருதப்படுகிறது. 

## மேற்கோள்கள்

பகுப்பு:புளோரின் சேர்மங்கள்
பகுப்பு:தைட்டானியம்(IV) சேர்மங்கள்
பிக்கவோலு

**பைக்கவோலு** என்பது இந்தியாவின் ஆந்திரப் பிரதேச மாநிலத்தில் கிழக்கு கோதாவரி மாவட்டத்தில் உள்ள ஒரு கிராமம் ஆகும். இந்தக் கிராமத்தில் பிரசித்தி பெற்ற சுப்பிரமணிய சுவாமி கோயில் அமைந்துள்ளது.

## நிலவியல்
பைக்கவோலு  அமைந்துள்ளது. இது சராசரியாக 12 மீட்டர் உயரத்தில் உள்ளது.

## மக்கள்தொகை
2011ஆம் ஆண்டு மக்கள்தொகை கணக்கெடுப்பின்படி பைக்கவோலுவின் மக்கள்தொகை 14278 ஆகும். இதில் ஆண்கள் 6999, பெண்கள் 7279 ஆவர். பைக்கவோலுவின் எழுத்தறிவு விகிதம் 72.38 %. இக்கிராமத்தின் பாலின விகிதம் 967 ஆகும்.

## மேற்கோள்கள்

பகுப்பு:Coordinates on Wikidata
வி. கு. சதுர்வேதி

**வி. கு. சதுர்வேதி**  (*V. K. Chaturvedi*) இந்தியாவைச் சேர்ந்த  ஓர் இயந்திரப் பொறியாளரும் அணுசக்தி நிபுணரும் ஆவார். இந்திய அணுசக்தி ஆணையத்தின்  முன்னாள் தலைவர் மற்றும் நிர்வாக இயக்குனராகப் பணியாற்றினார். 1965 ஆம் ஆண்டில் விக்ரம் பல்கலைக்கழகம் - சாம்ராட் அசோக் தொழில்நுட்ப நிறுவனத்தில் இயந்திரப் பொறியியல் பாடத்தில் பட்டப்படிப்பை முடித்தார். டிராம்பேயில் உள்ள பாபா அணு ஆராய்ச்சி மைய பயிற்சிப் பள்ளியில் அணுசக்தி பொறியியலில் முதுநிலைப் பட்டம் பெற்றார்.

அணுசக்தி ஆணையத்திலிருந்து ஓய்வுபெற்ற பிறகு, சதுர்வேதி இரிலையன்சு தொழிற்சாலை நிறுவனத்தில்  சேர்ந்தார். இரிலையன்சு ஆற்றல் நிறுவனத்தின் புதிய ஆற்றல்  நிறுவனத்தின் இயக்குநர், நிர்வாக உரிமையற்ற செயல் அலுவலர், இரிலையன்சு புதிய ஆற்றல் நிறுவனத்தின்  உள்கட்டமைப்பு இயக்குநர், இதே உள்கட்டமைப்பு நிறுவனத்தில் நிர்வாக உரிமையற்ற இயக்குநர் என பல பதவிகளில் இவர் பணியாற்றினார்.  இவற்றைத் தவிற பல்வேறு குழுக்களின் உறுப்பினராகவும் இருந்துள்ளார்.

சதுர்வேதி இந்திய அணுசக்தி ஆணையத்தின் முன்னாள் உறுப்பினர் மற்றும் உலக அணுசக்தி இயக்குநர்கள் சங்கத்தின் டோக்கியோ மையத்தின் தலைவராக இருந்துள்ளார். இரண்டு ஆண்டுகளாக உலக அணுசக்தி  இயக்குநர்கள்  சங்கத்தின் ஆளுநர்கள் குழு உறுப்பினராகவும் இருந்துள்ளார். 2001ஆம் ஆண்டில் இந்திய அரசு இவருக்கு நான்காவது உயரிய குடிமகன் விருதான பத்மசிறீ விருதை வழங்கிச் சிறப்பித்தது.

## மேலும் பார்க்கவும்
* இந்திய அணுசக்தி ஆணையம்

## மேற்கோள்கள்

பகுப்பு:வாழும் மக்கள்
பகுப்பு:பத்மசிறீ விருது பெற்ற அறிவியலாளர்கள்
பகுப்பு:இந்தியப் பொறியியலாளர்கள்
அமெரிக்க அணுக்கரு மருத்துவ அறிவியல் வாரியம்

**அமெரிக்க அணுக்கரு மருத்துவ அறிவியல் வாரியம்** (*American Board of Science in Nuclear Medicine*) 1976 ஆம் ஆண்டு நிறுவப்பட்டது. சுருக்கமாக இது அ.அ.ம.அ. வாரியம் என்று அறியப்படுகிறது. வட அமெரிக்காவில் உள்ள இந்நிறுவனம் மேம்பட்ட அணுக்கரு மருத்துவத்தின் சிறப்புப் பகுதிகளுக்குச் சான்றிதழை வழங்கும் ஓர் அமைப்பாக செயல்படுகிறது.

அமெரிக்க அணுக்கரு மருத்துவ அறிவியல் வாரியம் பின்வரும் பகுதிகளில் சான்றிதழை வழங்குகிறது:

*அணுக்கரு மருத்துவ இயற்பியல் மற்றும் கருவியாக்கம்
*கதிரியக்க மருந்து அறிவியல்
*கதிர்வீச்சு பாதுகாப்பு
*மூலக்கூறு படமாக்கல்

அமெரிக்க அணுக்கரு மருத்துவ அறிவியல் வாரியத்திற்கு அணுக்கரு மருத்துவம் மற்றும் மூலக்கூறு படமாக்கல் சங்கமும் அமெரிக்க அணுக்கரு மருத்துவர்கள் மற்றும் அமெரிக்க அணுக்கரு மருத்துவக் கல்லூரியும் இணைந்து நிதியுதவி அளிக்கின்றன. மேலும் அணுக்கரு மருத்துவத்தில் இயற்பியலாளர்களுக்கு சான்றளிக்கப்படும் அமெரிக்க கதிரியக்க வாரியத்திற்கு இணையான வாரியத் தகுதியையும்  இவ்வமைப்பு வழங்குகிறது. 
கல்வித் தேவைகள், தொழில்முறை சக மதிப்பீடு மற்றும் தேர்வு ஆகியவற்றை உள்ளடக்கிய ஒரு விரிவான செயல்முறையின் மூலம் அமெரிக்க கதிரியக்க வாரியம் தனது பட்டய மாணவர்களுக்கு சான்றளிக்கிறது.

அமெரிக்க அணுக்கரு மருத்துவ அறிவியல் வாரியம் அதிகாரப்பூர்வமாக அமெரிக்க இயற்பியலாளர்கள் சங்கம், அமெரிக்கன் கதிரியக்கக் கல்லூரி, மற்றும் அணுசக்தி ஒழுங்குமுறை ஆணையம் ஆகியவற்றால் அங்கீகரிக்கப்பட்டுள்ளது.

## மேற்கோள்கள்

பகுப்பு:அணுக்கரு மருத்துவம்
கரடிக்கல்

**கரடிக்கல்** () என்பது இந்தியா தீபகற்பத்தில் தமிழ்நாடு மாநிலத்தின் மதுரை மாவட்டத்திலுள்ள ஒரு புறநகர்ப் பகுதியாகும்.

கடல் மட்டத்திலிருந்து சுமார் 192 மீட்டர் உயரத்தில் அமைந்துள்ள கரடிக்கல் பகுதியின் புவியியல் ஆள்கூறுகள்,  ஆகும். மதுரை, திருமங்கலம், கப்பலூர், ஆஸ்டின்பட்டி, தனக்கன்குளம், திருநகர் மற்றும் திருப்பரங்குன்றம் ஆகியவை கரடிக்கல் பகுதிக்கு அருகிலுள்ள சில முக்கியமான புறநகர்ப் பகுதிகளாகும்.

மதுரை மாவட்டத்தில் ஆண்டுதோறும் ஜல்லிக்கட்டு திருவிழா நடக்கும் பகுதிகளில் கரடிக்கல் பகுதியும் அடங்கும்.

இங்குள்ள வடக்குவாசல் செல்லாயி அம்மன் கோயில் மற்றும் சுந்தரராஜ பெருமாள் கோயில் ஆகியவை தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்குகின்றன.

## மேற்கோள்கள்

## வெளி இணைப்புகள்
* GeoHack - கரடிக்கல்

https://ta.wikipedia.org/wiki/%E0%AE%95%E0%AE%B0%E0%AE%9F%E0%AE%BF%E0%AE%95%E0%AF%8D%E0%AE%95%E0%AE%B2%E0%AF%8D_%E0%AE%8A%E0%AE%B0%E0%AE%BE%E0%AE%9F%E0%AF%8D%E0%AE%9A%E0%AE%BF

பகுப்பு:மதுரை